text: Стоев се измъчи с групата за мача в Разград - Проспорт.бг
  Стоев се измъчи с групата за мача в Разград
  Публикувано на: 30.07.2015 14:29
  ©Levski News
  Група от едва 16 футболисти успя да събере треньорът на "Левски" Стойчо Стоев за предстоящия мач в Разград. Двубоят от третия кръг на "А" група е в събота вечер от 21 часа. От нея единствен отпадна Веселин Минев, който е наказан за един мач. Капитанът на "сините" получи червен картон при равенството 2:2 с Литекс в миналия втори кръг. Наказан е и треньорът Стоев.
  Интересно е да се отбележи, че от тези 16 души двама са вратари, а други седем са юноши. За трети пореден двубой "Левски" няма да може да използва изявен централен нападател. Клубът продължава да чака жълтите карти на Умар Диаби и Атанас Курдов, за да ги картотекира.
  Групата на "Левски": Боян Йоргачевич, Александър Любенов, Аймен Белаид, Мики Орачев, Деян Иванов, Максимилиан Карнер, Роман Прохазка, Джереми де Ноойер, Георги Костадинов, Денис Махмудов, Мигел Бедоя, Борислав Цонев, Радослав Цонев, Георги Янев, Илия Димитров, Божидар Краев.